**อาจารย์และนักศึกษาคณะสัตวแพทยศาสตร์ มข.เดินทางไป College of Animal Science and Technology, Southwest University สาธารณรัฐประชาชนจีน**

ระหว่างวันที่ 14-18 มิถุนายน 2560 ที่ผ่านมา ผู้บริหาร อาจารย์ และนักศึกษาคณะสัตวแพทยศาสตร์ มหาวิทยาลัยขอนแก่น ประกอบด้วย **ผศ.น.สพ.ดร.สุวิทย์ อุปสัย** รองคณบดีฝ่ายพัฒนานักศึกษาและศิษย์เก่าสัมพันธ์ และ **รศ.น.สพ.ดร.สรรเพชร อังกิตติตระกูล** อาจารย์สังกัดภาควิชาสัตวแพทย์สาธารณสุข พร้อมนักศึกษาสัตวแพทย์ จำนวน 8 คน ได้เดินทางไปราชการ ณ ต่างประเทศ เพื่อดำเนินงานภายใต้ความร่วมมือทางวิชาการ(MOU) ระหว่าง College of Animal Science and Technology, Southwest University กับ คณะสัตวแพทยศาสตร์ มหาวิทยาลัยขอนแก่น โดยการเดินทางไปในครั้งนี้นอกจากจะได้ร่วมกันวางแผนกิจกรรมแลกเปลี่ยนนักศึกษาและบุคลากรในอนาคตแล้ว ยังจะมีการหารือเพื่อสร้างความร่วมมือทางด้านการวิจัยด้วยกันเพิ่มขึ้น โดยในปีที่ผ่านมามีนักศึกษาที่สำเร็จการศึกษาจาก College of Animal Science and Technology, Southwest University มาศึกษาต่อในระดับปริญญาโทและปริญญาเอกที่คณะสัตวแพทยศาสตร์ มหาวิทยาลัยขอนแก่น จำนวน 2 คน อนึ่ง College of Animal Science and Technology, Southwest University กับ คณะสัตวแพทยศาสตร์ มหาวิทยาลัยขอนแก่น มีโครงการแลกเปลี่ยนอาจารย์และนักศึกษามาอย่างต่อเนื่องในทุกๆปี